陸徵 (永樂進士)

陸徵（），字尚實，別號靜習，南直隶松江府上海縣人，明朝政治人物。

生平
永樂十二年（1414年）甲午科應天府鄉試舉人，十九年（1421年）辛丑科賜進士出身。擢礼部精膳司主事。宣德四年（1429年），复丁内艰，服除，改授本部主客司。出爲福建汀州府知府，在任八年，卒于官，年五十五《故中宪大夫福建汀州府知府陆公圹志》：先考讳徴，字尚实，别号静习，世居华亭之乌溪。至先考，始迁徙上海黄浦桥之南居焉。高祖伯起，元盐官尹，妣  氏；曾祖本忠，妣陈氏；大父祥卿，号乐善，妣曾氏，元湖广都水盐丞伯宽女也；父良德，赠承德郎礼部主客司主事，母俞氏，赠太安人。先考性颖敏而志于学，雅为乐善府君所钟爱，甫弱冠，即遣入府庠，受诗于天台赵先生孝先，久之，造诣阃奥。永乐甲午，领京闱乡荐，继上春官，名在乙榜，蒙特恩再试优等，赐冠带，留太学卒业。丁酉，遭外艰，哀毁中劬力不辍。迨辛丑，廷对，赐进士出身，擢礼部精膳司主事。宣德己酉，复丁内艰，服除，改授本部主客司，秩如故。主客，职四夷朝贡，事至重也。先考精白一心，莅事惟谨，大宗伯毗陵胡公殊礼遇之，时朝廷举褒崇臣下之典，遂得给敕，恩及二亲，荣莫加焉。未几，以大宗伯荐，知福建汀州府，阶中宪大夫。越八年，政通人和，绩誉用彰，天官考曰：“居郡守之职，著廉能之誉，称职。”正统乙丑五月二十四日卒于官，生洪武辛未七月六日，得年五十又五。呜呼！痛哉！卒之明年十二月二十一日，不肖孤等忍死奉柩葬浦南之原，不用浮屠法，遵治命也。配石氏，封安人，次褚氏。子男四；孜娶韩氏，前进士浙江衢州府学教授著之女也；斆，娶褚氏；敞、敷，尚幼。女一：秀莲。孙男二：应麟、应彪。孙女一：素质。呜呼！先君学行政事，不肖孤等害敢具述，姑叙世系、履历、卒葬之概，刻石纳诸圹。孤子孜、斆泣血谨识。乡进士前浙江金华府儒学训导同门沈瑛填讳。。

參考文獻

Z
Category:上海人
Category:明朝禮部主事
Category:明朝汀州府知府
Category:永樂十二年甲午科應天鄉試舉人